pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเผยรัฐบาลพร้อมสนับสนุนสตาร์ทอัพ ด้านอวกาศของไทย
วันอังคารที่ 22 พฤษภาคม 2561
นายกรัฐมนตรีเผยรัฐบาลพร้อมสนับสนุนสตาร์ทอัพ ด้านอวกาศของไทย
นายกรัฐมนตรีเผยรัฐบาลพร้อมสนับสนุนสตาร์ทอัพ ด้านอวกาศของไทย
วันนี้ (22 พฤษภาคม 2561) เวลา 13.50 น. ณ บริเวณห้องโถง ตึกบัญชาการ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงแนวทางของรัฐบาล ในการสนับสนุนผู้ประกอบการสตาร์ทอัพ ด้านอวกาศของไทยว่า วันนี้มีอยู่แล้ว หลายอย่างอยู่ในการลงทุนของบีโอไอ ซึ่งสตาร์ทอัพเป็นส่วนหนึ่งของเอสเอ็มอี โดยรัฐบาลพร้อมให้การสนับสนุน โดยได้รับความร่วมมือ จากกระทรวงอุตสาหกรรม อีอีซี สํานักงานพัฒนาเทคโนโลยีอวกาศและภูมิสารสนเทศ (สทอภ.) กระทรวงกลาโหม และหน่วยงานความมั่นคง ซึ่งในวันหน้าเราต้องดําเนินการในสิ่งเหล่านี้ให้ได้ อะไรที่เราสามารถวิจัยพัฒนา ทั้งการต่อยอดหรือคิดค้นขึ้นมาใหม่เพื่อให้เกิดความร่วมมือเกิดขึ้น อย่างไรเราก็ต้องเดินไปสู่ตรงนั้น เพราะวันนี้เป็นการปฏิรูปอุตสาหกรรมระยะที่ 4 ของโลกด้วยเทคโนโลยีและดิจิตอล ซึ่งเราต้องเดินหน้าต่อไป
---------------------------------------
รัฐบาลไทย-ข่าวทำเนียบรัฐบาล-ก.แรงงาน หารือ มาตรการลดผลกระทบผู้ประกอบการหลังปรับค่าจ้างขั้นต่ำ
วันอังคารที่ 3 เมษายน 2561
ก.แรงงาน หารือ มาตรการลดผลกระทบผู้ประกอบการหลังปรับค่าจ้างขั้นต่ํา
วันนี้ (3 เม.ย.61) เวลา 9.30 น.นางเพชรรัตน์ สินอวย รองปลัดกระทรวงแรงงาน เป็นประธาน
การประชุมเพื่อพิจารณากําหนดมาตรการเพื่อลดผลกระทบจากการปรับอัตราค่าจ้างขั้นต่ําเพิ่มเติมให้กับผู้ประกอบการ ครั้งที่ 2/2561 ณ ห้องประชุมประสงค์ รณะนันทน์
โดยการประชุมดังกล่าว มีวัตถุประสงค์เพื่อวิเคราะห์ข้อมูลผลกระทบของการจ่ายค่าจ้างขั้นต่ํา ในแต่ละจังหวัดที่เกิดขึ้น โดยรวบรวมเป็นสถิติของแต่ละพื้นที่ เพื่อนํามาใช้ประกอบการพิจารณากําหนดมาตรการลดผลกระทบจากการปรับอัตราค่าจ้างขั้นต่ําเพิ่มเติมให้กับผู้ประกอบการ เช่น กลุ่มเป้าหมายที่จะให้การช่วยเหลือ มาตรการเพื่อลดผลกระทบเพิ่มเติม และหน่วยงานที่รับผิดชอบดําเนินการ เป็นต้น
--------------------------------
กองเผยแพร่และประชาสัมพันธ์
3 เมษายน 2561
ชาญชัย ชาวหนองเพียร ภาพ/ข่าว
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานในพิธีเจริญพระพุทธมนต์ในงานสืบสานวัฒนธรรมประเพณีสงกรานต์ ประจำปี 2561 และเป็นประธานในพิธีตักบาตรพระสงฆ์ 61 รูป
วันอังคารที่ 10 เมษายน 2561
นายกรัฐมนตรีเป็นประธานในพิธีเจริญพระพุทธมนต์ในงานสืบสานวัฒนธรรมประเพณีสงกรานต์ ประจําปี 2561 และเป็นประธานในพิธีตักบาตรพระสงฆ์ 61 รูป
นายกรัฐมนตรีให้กําลังใจคณะรัฐมนตรี ในการทํางาน นอกจากจะทําเพื่อตัวเอง เพื่อครอบครัวแล้ว ต้องทําเพื่อประชาชน และเพื่อประเทศชาติด้วย โดยปีนี้นายกรัฐมนตรีหวังให้การทํางานของรัฐบาล และคณะรัฐมนตรีเกิดผลสําเร็จมากขึ้น
วันนี้ (10 เมษายน 2561) เวลา 07.00 น. ณ ตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรี พร้อมด้วยนางนราพร จันทร์โอชา ภริยา เป็นประธานในพิธีเจริญพระพุทธมนต์ในงานสืบสานวัฒนธรรมประเพณีสงกรานต์ ประจําปี 2561 และเป็นประธานในพิธีตักบาตรพระสงฆ์ 61 รูป ณ บริเวณสนามหญ้าข้างตึกไทยคู่ฟ้า โดยมีรองนายกรัฐมนตรี คณะรัฐมนตรี และผู้บริหาร ข้าราชการสํานักเลขาธิการนายกรัฐมนตรี สื่อมวลชนเข้าร่วม
จากนั้น นายกรัฐมนตรีเป็นประธานในพิธีสรงน้ําพระพุทธรูป พิธีรดน้ําขอพร ณ บริเวณโถงกลาง ตึกสันติไมตรี ทําเนียบรัฐบาล โอกาสนี้ นายกรัฐมนตรีกล่าวอวยพรเนื่องในโอกาสวันสงกรานต์ ประจําปี 2561 ตอนหนึ่งว่า ช่วงระยะเวลาที่ผ่านมา รัฐบาล และคณะรัฐมนตรีได้ร่วมกันทํางานมาตลอด ซึ่งงานแต่ละอย่างประสบความสําเร็จทั้งมากและน้อย ในฐานะนายกรัฐมนตรี ขอเป็นกําลังใจให้คณะรัฐมนตรี มีกําลังใจในการทํางานนอกจากจะทําเพื่อตัวเอง เพื่อครอบครัวแล้ว ต้องทําเพื่อประชาชน และเพื่อประเทศชาติด้วย โดยปีนี้นายกรัฐมนตรีหวังให้การทํางานของรัฐบาล และคณะรัฐมนตรีเกิดผลสําเร็จมากขึ้น
นายกรัฐมนตรีกล่าวต่อไปว่า การทํางานของรัฐบาลถือเป็นความคาดหวังของประชาชน สิ่งต่าง ๆ จะไม่อาจเกิดขึ้นได้ ถ้ารัฐบาล และคณะรัฐมนตรีรอแต่ความหวัง ซึ่งถ้าเราอยากได้อะไร ต้องลงมือทําด้วยตัวเอง เพื่อความเป็นอยู่ที่ดีขึ้นของประชาชน และเพื่อความก้าวหน้าของประเทศชาติอย่างมั่นคง มั่งคั่ง และยั่งยืน
-----------------------------------------------
รัฐบาลไทย-ข่าวทำเนียบรัฐบาล-ทส.จัดประชุมรับมอบนโยบายรมว.ทส.เพื่อประกอบการจัดทำคำของบประมาณรายจ่าย ประจำปีงบประมาณ พ.ศ. 2564
วันศุกร์ที่ 17 มกราคม 2563
ทส.จัดประชุมรับมอบนโยบายรมว.ทส.เพื่อประกอบการจัดทําคําของบประมาณรายจ่าย ประจําปีงบประมาณ พ.ศ. 2564
กระทรวงทรัพยากรธรรมชาติและสิ่งแวดล้อม จัดการประชุมรับมอบนโยบายของรัฐมนตรีว่าการกระทรวงทรัพยากรธรรมชาติและสิ่งแวดล้อม (นายวราวุธ ศิลปอาชา) เพื่อประกอบการจัดทําคําของบประมาณรายจ่าย ประจําปีงบประมาณ พ.ศ. 2564
ทส.จัดประชุมรับมอบนโยบายรมว.ทส.เพื่อประกอบการจัดทําคําของบประมาณรายจ่าย ประจําปีงบประมาณ พ.ศ. 2564
วันที่ 15 ม.ค. 63 เวลา 13.30 น. กระทรวงทรัพยากรธรรมชาติและสิ่งแวดล้อม จัดการประชุมรับมอบนโยบายของรัฐมนตรีว่าการกระทรวงทรัพยากรธรรมชาติและสิ่งแวดล้อม (นายวราวุธ ศิลปอาชา) เพื่อประกอบการจัดทําคําของบประมาณรายจ่าย ประจําปีงบประมาณ พ.ศ. 2564 โดยมีนายนพดล พลเสน ผู้ช่วยรัฐมนตรีฯ นายยุทธพล อังกินันทน์ ที่ปรึกษารัฐมนตรีฯ นายธเนศพล ธนบุณยวัฒน์ เลขานุการรัฐมนตรีฯ และนายจตุพร บุรุษพัฒน์ ปลัดกระทรวงฯ พร้อมด้วยผู้บริหารระดับสูง และหัวหน้าหน่วยงานในสังกัดกระทรวงฯ เข้าร่วมประชุม ณ ห้องประชุม 202 อาคารกรมควบคุมมลพิษ
การประชุมดังกล่าว มีเรื่องเพื่อทราบดังนี้
1.หลักเกณฑ์การจัดทําคําขอตั้งงบประมาณรายจ่ายประจําปีงบประมาณ พ.ศ.2564 และปฏิทินงบประมาณรายจ่ายประจําปีงบประมาณ พ.ศ. 2564
2.โครงสร้างยุทธศาสตร์การจัดสรรงบประมาณรายจ่ายประจําปีงบประมาณ พ.ศ. 2564
3.ความเชื่อมโยงงบประมาณเพื่อใช้ประกอบในการจัดทํางบประมาณรายจ่ายประจําปีงบประมาณ พ.ศ. 2564 กระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-สาร พลเอก ประยุทธ์ จันทร์โอชา นายกรัฐมนตรี เนื่องในโอกาสวันครู ครั้งที่ 63 พุทธศักราช 2562
วันพุธที่ 16 มกราคม 2562
สาร พลเอก ประยุทธ์ จันทร์โอชา นายกรัฐมนตรี เนื่องในโอกาสวันครู ครั้งที่ 63 พุทธศักราช 2562
สาร พลเอก ประยุทธ์ จันทร์โอชา นายกรัฐมนตรี เนื่องในโอกาสวันครู ครั้งที่ 63 พุทธศักราช 2562
เนื่องในโอกาสวันครู วันที่ 16 มกราคม 2562 ได้เวียนมาบรรจบอีกคํารบหนึ่ง ผมขอส่งความระลึกถึงและความปรารถนาดีมายังครูและบุคลากรทางการศึกษาทั่วประเทศที่เป็นกําลังสําคัญในการพัฒนาการศึกษาของชาติตลอดมา
“ครู” เป็นผู้ทรงคุณค่าที่มีบทบาทสําคัญต่อกระบวนการการสร้างทรัพยากรบุคคล
ของชาติ ในฐานะผู้ประสิทธิ์ประสาทความรู้พร้อมอบรมสั่งสอน บ่มเพาะเด็กและเยาวชนให้มีความรู้
มีจิตสํานึกและค่านิยมที่ดี ผมได้มอบคําขวัญวันครู ประจําปีพุทธศักราช ๒๕๖๒ ว่า “ครูดี ศิษย์ดี มีพัฒนา ก้าวหน้าสู่เทคโนโลยี” เพื่อให้ครูได้ตระหนักถึงบทบาทหน้าที่ในการเป็นต้นแบบที่ดีให้แก่ศิษย์ ตลอดจนมีความมั่งมุ่นในการพัฒนาตนเองให้มีศักยภาพและสามารถปรับตัวให้เท่าทันต่อการเปลี่ยนแปลงของสังคมโลก ซึ่งผมขอเป็นกําลังใจให้แก่ครูและบุคลากรทางการศึกษาทุกท่าน ที่มุ่งมั่นปฏิบัติหน้าที่อย่างเข้มแข็งใน
การพัฒนาเด็กและเยาวชนไทยให้พร้อมเติบโตเป็นพลเมืองดีและเป็นกําลังสําคัญในการพัฒนาชาติบ้านเมืองให้เจริญก้าวหน้าอย่างมั่นคงต่อไป
ในโอกาสนี้ ผมขออารธนาคุณพระศรีรัตนตรัย และอํานาจสิ่งศักดิ์สิทธิ์ทั้งหลาย อีกทั้ง
เดชะพระบารมีแห่งองค์สมเด็จพระเจ้าอยู่หัว โปรดอภิบาลประทานพรให้ครูและบุคลากรทางการศึกษา
ทุกท่าน จงประสบแต่ความสุข ความเจริญ มีสุขภาพสมบูรณ์แข็งแรง มีความเจริญก้าวหน้าในหน้าที่ราชการ และสัมฤทธิ์ผลในสิ่งที่พึงปรารถนาโดยทั่วกัน
.........................................................
รัฐบาลไทย-ข่าวทำเนียบรัฐบาล-การประชุมนานาชาติ ณ เกาะสมุย จังหวัดสุราษฎร์ธานี “2018 Asian Regional Public Debt Management Forum” จบลงท่ามกลางความประทับใจของผู้เข้าร่วมประชุมจาก 48 ประเทศ
วันจันทร์ที่ 18 มิถุนายน 2561
การประชุมนานาชาติ ณ เกาะสมุย จังหวัดสุราษฎร์ธานี “2018 Asian Regional Public Debt Management Forum” จบลงท่ามกลางความประทับใจของผู้เข้าร่วมประชุมจาก 48 ประเทศ
กระทรวงการคลัง โดย สบน. ร่วมกับ ADB ได้จัดการประชุมนานาชาติ “2018 Asian Regional Public Debt Management Forum” ในระหว่างวันที่ 13 – 15 มิถุนายน 2561 ณ โรงแรมโนราบุรี รีสอร์ท แอนด์ สปา อําเภอเกาะสมุย จังหวัดสุราษฎร์ธานี
กระทรวงการคลัง โดยสํานักงานบริหารหนี้สาธารณะ ร่วมกับธนาคารพัฒนาเอเชีย (Asian Development Bank: ADB) ได้จัดการประชุมนานาชาติ “2018 Asian Regional Public Debt Management Forum” ในระหว่างวันที่ 13 – 15 มิถุนายน 2561 ณ โรงแรมโนราบุรี รีสอร์ท แอนด์ สปา อําเภอเกาะสมุย จังหวัดสุราษฎร์ธานี ภายใต้แนวคิด “Prudent Debt Management for Sustainable Growth in the age of Digital Transformation”
ผู้แทน 48 ประเทศในภูมิภาคเอเชียแปซิฟิก จากกระทรวงการคลัง สํานักงานบริหารหนี้สาธารณะ ธนาคารกลาง องค์กรระหว่างประเทศ และสถาบันการเงินระหว่างประเทศ ประมาณ 200 คน ได้ใช้เวลาร่วมกัน 3 วัน ในการแลกเปลี่ยนประสบการณ์และสร้างเครือข่ายความสัมพันธ์ระหว่างกันในการบริหารหนี้สาธารณะ ตลอดจนเตรียมความพร้อมในการเปลี่ยนแปลงสู่ยุคดิจิตอล เพื่อนําไปสู่การพัฒนาอย่างยั่งยืนในด้านการเงินและการคลังของประเทศและรองรับการเปลี่ยนแปลงอันรวดเร็วของเทคโนโลยีในปัจจุบัน ทั้งนี้ ผู้แทนจากประเทศต่างๆ เห็นพ้องร่วมกันว่า การบริหารหนี้สาธารณะในอนาคตภายใต้การเปลี่ยนแปลงทางเทคโนโลยีมีความสําคัญและจําเป็นต้องกําหนดกลยุทธ์ในการบริหารหนี้เพื่อรองรับต่อการเปลี่ยนแปลงดังกล่าว ตัวอย่างเช่น แนวทางการระดมทุน แนวทางการพัฒนาตลาดตราสารหนี้ ตลอดจนพัฒนาเครื่องมือในการบริหารความเสี่ยง ซึ่งผู้เข้าร่วมประชุมได้เสนอแนวคิดอันหลากหลาย และเป็นจุดสําคัญที่ทําให้ประเทศในภูมิภาคอาเซียนซึ่งเป็นสมาชิก ADB ขับเคลื่อนกลยุทธ์เพื่อรองรับการบริหารหนี้ให้มีประสิทธิภาพยิ่งขึ้น
การจัดงานในครั้งนี้ สํานักงานบริหารหนี้สาธารณะให้ความสําคัญทั้งเนื้อหาทางวิชาการและการส่งเสริมเศรษฐกิจภูมิภาคในทุกด้าน อาทิ การคัดสรรของที่ระลึกจากผลิตภัณฑ์ท้องถิ่นสําหรับผู้เข้าร่วมการประชุม และการเยี่ยมชมสถานที่ท่องเที่ยวเชิงวัฒนธรรม ซึ่งได้รับการสนับสนุนร่วมแรงร่วมใจอย่างดียิ่งจากส่วนราชการ หน่วยงานที่เกี่ยวข้องและประชาชนในอําเภอเกาะสมุย ส่งผลให้ผู้เข้าร่วมการประชุมต่างรู้สึกอบอุ่นจากการต้อนรับ และประทับใจในศิลปะวัฒนธรรมอันเป็นเอกลักษณ์ นับเป็นการส่งเสริมการท่องเที่ยว การกระจายรายได้ในภูมิภาค และสนับสนุนภาพลักษณ์อันดีของประเทศ
สํานักนโยบายและแผน สํานักงานบริหารหนี้สาธารณะ
โทร. 0 2265 8050 ต่อ 5503, 5511, 5513
รัฐบาลไทย-ข่าวทำเนียบรัฐบาล-รมช.ก.อุตฯ ลงพื้นที่ ช่องเม็กเมืองเรืองแสง จ.อุบลราชธานี เยี่ยมชมพร้อมมอบนโยบายแนวทางการขับเคลื่อนเศรษฐกิจฐานราก
วันเสาร์ที่ 26 พฤษภาคม 2561
รมช.ก.อุตฯ ลงพื้นที่ ช่องเม็กเมืองเรืองแสง จ.อุบลราชธานี เยี่ยมชมพร้อมมอบนโยบายแนวทางการขับเคลื่อนเศรษฐกิจฐานราก
รมช.ก.อุตฯ ลงพื้นที่ ช่องเม็กเมืองเรืองแสง จ.อุบลราชธานี เยี่ยมชมพร้อมมอบนโยบายแนวทางการขับเคลื่อนเศรษฐกิจฐานราก
จ.อุบลราชธานี : วันนี้ (26 พฤษภาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่ช่องเม็ก อําเภอสิรินทร จ.อุบลราชธานี มอบนโยบายแนวทางการขับเคลื่อนเศรษฐกิจฐานราก พร้อมเยี่ยมชมกลุ่มสตรีแม่บ้านทอผ้าช่องเม็ก กลุ่มวิสาหกิจชุมชนแปรรูปผลิตภัณฑ์อาหารจากปลา โดยมีนางสาวนิสากร จึงเจริญธรรม รองปลัดกระทรวงอุตสาหกรรม นายเอกภัทร วังสุวรรณ รองเลขาธิการคณะกรรมการอ้อยและน้ําตาลทราย นายภานุวัฒน์ ตริยางกูรศรี นายจารุพันธุ์ จารโยภาส รองอธิบดีกรมส่งเสริมอุตสาหกรรม นายรังสรร บุญสะอาด อุตสาหกรรมจังหวัดอุบลราชธานี ร่วมลงพื้นที่ โดยมีนายอําเภอสิรินทร ข้าราชการในพื้นที่ให้การต้อนรับ
กลุ่มสตรีแม่บ้านทอผ้าช่องเม็ก มีเอกลักษณ์ด้านการทอผ้าจากภูมิปัญญาของชุมชน เช่น ทอสไบเรืองแสงหรือสไบกลุ่มเครือข่ายถนนสายวัฒนธรรม สไบผลิตจากผ้าฝ้ายย้อมสีธรรมชาติให้มีสีสันต่างๆ เป็นมิตรกับสุขภาพและสิ่งแวดล้อม เอกลักษณ์ของสไบ คือ สีม่วง ซึ่งเป็นสีประจําอําเภอสิรินธร
พร้อมนี้ได้เยี่ยมชมกลุ่มวิสาหกิจชุมชนแปรรูปผลิตภัณฑ์อาหารจากปลา บ้านด่านใหม่ อําเภอโขงเจียม จังหวัดอุบลราชธานี ผลิตส้มปลาอีตู๋ ส้มปลาตอง (ปลากราย) ส้มปลาปึ่ง (ปลาเทโพ) ปลาแดดเดียว ปลาร้า เป็นต้น ซึ่งได้รับเครื่องหมาย อย. GMP โดยจัดจําหน่ายในวิสาหกิจชุมชนเอง ตามงาน OTOP และผลิตให้กลุ่มโรงแรม รีสอร์ท ในจังหวัดอุบลราชธานี
รัฐบาลไทย-ข่าวทำเนียบรัฐบาล-ปรับปรุงวิธีพิจารณาความอาญา เพิ่มความเป็นธรรมแก่สังคม
วันศุกร์ที่ 30 มีนาคม 2561
ปรับปรุงวิธีพิจารณาความอาญา เพิ่มความเป็นธรรมแก่สังคม
คณะรัฐมนตรีเห็นชอบให้แก้ไขกฎหมายวิธีพิจารณาความอาญา เพื่อให้เหมาะสมกับสภาพสังคมในปัจจุบัน
ปรับปรุงวิธีพิจารณาความอาญา เพิ่มความเป็นธรรมแก่สังคม
ต่อจากนี้ไป ขอเชิญรับฟังไทยคู่ฟ้า ครับ
คณะรัฐมนตรีเห็นชอบให้แก้ไขกฎหมายวิธีพิจารณาความอาญา เพื่อให้เหมาะสมกับสภาพสังคมในปัจจุบัน จากแต่เดิมการปล่อยตัวชั่วคราวเพื่อให้ผู้ต้องหามีโอกาสต่อสู้คดีนั้น หากเป็นผู้ต้องหาที่มีโทษจําคุก 5 ปีขึ้นไปจะต้องมีบุคคลหรือหลักทรัพย์เป็นประกัน ซึ่งสร้างความลําบากให้แก่ผู้ต้องหาที่มีรายได้น้อยและด้อยโอกาส อีกทั้งโทษจําคุก 5 ปีเป็นโทษในระดับทั่วไป ไม่ได้รุนแรงมากนัก จึงได้ขยายเป็นผู้ต้องหาที่มีโทษจําคุกตั้งแต่ 10 ปีขึ้นไป จึงจะบังคับให้ต้องเรียกหลักประกันในการปล่อยตัวชั่วคราว นอกจากนี้ ยังให้อํานาจแก่ศาลออกคําสั่งไม่รับฟ้องได้ หากเห็นว่าการฟ้องคดีมีเจตนาไม่สุจริต ต้องการกลั่นแกล้ง เอาเปรียบจําเลย โดยสํานักงานศาลยุติธรรมจะไปจัดทํารายละเอียดให้รัดกุมและมีความเป็นธรรมต่อทุกฝ่ายต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีขอความร่วมมือภาคธุรกิจโรงแรมเข้มงวดเรื่องความสะอาด เน้นมาตรการป้องกัน คัดกรอง วัดไข้ ผู้เข้าใช้บริการอย่างเข้มงวด
วันพุธที่ 11 มีนาคม 2563
นายกรัฐมนตรีขอความร่วมมือภาคธุรกิจโรงแรมเข้มงวดเรื่องความสะอาด เน้นมาตรการป้องกัน คัดกรอง วัดไข้ ผู้เข้าใช้บริการอย่างเข้มงวด
นายกรัฐมนตรีขอความร่วมมือภาคธุรกิจโรงแรมเข้มงวดเรื่องความสะอาด เน้นมาตรการป้องกัน คัดกรอง วัดไข้ ผู้เข้าใช้บริการอย่างเข้มงวด
วันนี้ (11 มีนาคม 2563) ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรีเปิดเผยว่า จากสถานการณ์การแพร่ระบาดของไวรัสโคโรนา หรือ COVID-19 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมแสดงความห่วงใยต่อการใช้สถานที่สําหรับการจัดประชุม สัมมนา โดยขอความร่วมมือภาคธุรกิจ โรงแรมเข้มงวดเรื่องความสะอาด มีมาตรการป้องกัน คัดกรอง วัดไข้ ผู้เข้าใช้บริการอย่างเข้มงวดอย่างไรก็ตาม เพื่อช่วยพยุงภาคธุรกิจโรงแรมที่ได้รับผลกระทบจากการแพร่ระบาดของไวรัสโคโรนา คณะรัฐมนตรีมีมติเมื่อวันที่ 10 มีนาคม 2563 เห็นชอบสนับสนุนให้หน่วยงานราชการจัดการอบรมสัมมนาภายในประเทศ ในช่วงหลังจากนี้ คือเมษายน - มิถุนายน เพื่อช่วยให้อุตสาหกรรมการท่องเที่ยวและโรงแรมยังคงสามารถประกอบการกระตุ้นการใช้จ่ายทั้งสินค้า อาหารและบริการ และช่วยชะลอการเลิกจ้าง
นายกฯ ย้ํามาตรการนี้เป็นส่วนหนึ่งของรัฐบาล ที่ต้องการบรรเทาผลกระทบทั้งด้านเศรษฐกิจและสังคม จากปัญหาไวรัส COVID 19 เพื่อให้กิจกรรมทางเศรษฐกิจเดินหน้าได้ต่อ ช่วยไม่ให้คนตกงานเพิ่มมากขึ้น ขณะเดียวกันก็ยังคงเข้มงวดมาตรการป้องกัน เฝ้าระวัง เพื่อชะลอหรือยุติการแพร่ระบาด เพราะสุขภาพและความปลอดภัยของทุกคนในประเทศเป็นสําคัญอันดับหนึ่ง ทั้งนี้ หากสถานการณ์การแพร่ระบาดของไวรัสโคโรนามีมากขึ้น อาจจําเป็นต้องพิจารณาการจัดอบรมสัมมนาทั้งในด้านการจํากัดจํานวนคน และสถานที่ที่จะจัด เป็นต้น
.........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โครงการเพื่อประชาชน สร้างความเข้มแข็งจากฐานราก
วันจันทร์ที่ 2 กรกฎาคม 2561
โครงการเพื่อประชาชน สร้างความเข้มแข็งจากฐานราก
รัฐบาลเร่งเดินหน้าปฏิรูปประเทศในเรื่องสําคัญ 6 ด้าน ได้แก่ การแก้ไขปัญหาความยากจน ลดความเหลื่อมล้ํา แก้ปัญหาทุจริตคอร์รัปชัน ส่งเสริมการมีส่วนร่วมของประชาชน ปฏิรูประบบราชการ และสร้างอนาคตที่มั่นคงยั่งยืน
อาทิตย์ที่ 24 มิ.ย.61
โครงการเพื่อประชาชน สร้างความเข้มแข็งจากฐานราก
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งเดินหน้าปฏิรูปประเทศในเรื่องสําคัญ 6 ด้าน ได้แก่ การแก้ไขปัญหาความยากจน ลดความเหลื่อมล้ํา แก้ปัญหาทุจริตคอร์รัปชัน ส่งเสริมการมีส่วนร่วมของประชาชน ปฏิรูประบบราชการ และสร้างอนาคตที่มั่นคงยั่งยืน เช่น จัดตั้งกองทุนพัฒนาผู้นําชุมชน สภาประชารัฐ ธนาคารปูม้า ธนาคารต้นไม้ ธนาคารที่ดิน พ.ร.บ.วิสาหกิจชุมชน พ.ร.บ.สถาบันการเงินประชาชน พ.ร.บ.ขายฝาก พ.ร.บ.วิสาหกิจเพื่อสังคม พ.ร.บ.ป่าชุมชน โครงการ 1 ไร่ 1 แสน กองทุนยุติธรรม โครงการผู้ป่วยติดเตียง และโครงการยาเพื่อประชาชน เป็นต้น ทั้งนี้ การดําเนินงานทั้งหมดเป็นไปเพื่อช่วยเหลือผู้มีรายได้น้อยซึ่งเป็นรากฐานที่สําคัญของประเทศให้สามารถยืนหยัดอยู่ได้อย่างมั่นคงและยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พิธีเปิดห้องสมุดประชาชน "เฉลิมราชกุมารี" จังหวัดสมุทรสงคราม
วันอังคารที่ 7 สิงหาคม 2561
พิธีเปิดห้องสมุดประชาชน "เฉลิมราชกุมารี" จังหวัดสมุทรสงคราม
สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินทรงเปิดห้องสมุดประชาชน "เฉลิมราชกุมารี" (วัดช่องลม) จังหวัดสมุทรสงคราม เมื่อวันศุกร์ที่ 3 สิงหาคม 2561 เพื่อเป็นแหล่งศึกษาหาความรู้ เสริมสร้างนิสัยรักการอ่านให้แก่คนในพื้นที่
สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินทรงเปิดห้องสมุดประชาชน "เฉลิมราชกุมารี" (วัดช่องลม) จังหวัดสมุทรสงคราม เมื่อวันศุกร์ที่ 3 สิงหาคม 2561 เพื่อเป็นแหล่งศึกษาหาความรู้ เสริมสร้างนิสัยรักการอ่านให้แก่คนในพื้นที่ โดยมี นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ นายการุณ สกุลประดิษฐ์ ปลัดกระทรวงศึกษาธิการ ตลอดจนผู้บริหาร ข้าราชการ และประชาชน ร่วมเฝ้ารับเสด็จฯ
นพ.ธีระเกียรติ เจริญเศรษฐศิลป์กล่าวรายงานว่า ขอพระราชทานกราบบังคมทูล ทราบฝ่าละอองพระบาท ข้าพระพุทธเจ้า นายธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ในนามคณะข้าราชการและพสกนิกรทุกหมู่เหล่า รู้สึกสํานึกในพระมหากรุณาธิคุณหาที่สุดมิได้ ที่ใต้ฝ่าละอองพระบาท เสด็จพระราชดําเนินมาทรงเปิดห้องสมุดประชาชน "เฉลิมราชกุมารี" อําเภอเมืองสมุทรสงคราม จังหวัดสมุทรสงครามซึ่งเปิดให้บริการเป็นแห่งที่ 102 ของประเทศ
ความสําเร็จของห้องสมุดประชาชนแห่งนี้เกิดจากความน้อมสํานึกในพระมหากรุณาธิคุณของใต้ฝ่าละอองพระบาท และความเมตตาอนุเคราะห์ของบุคคลต่าง ๆ โดยเฉพาะพระครูสมุทรกิตติวัฒน์ เจ้าอาวาสวัดช่องลม ที่ให้ความอนุเคราะห์สถานที่และงบประมาณในการก่อสร้าง รวมทั้งหน่วยงานภาครัฐ ภาคเอกชน และประชาชน ที่ให้การสนับสนุนการดําเนินงาน
โดยห้องสมุดแห่งนี้มีเอกลักษณ์พิเศษด้านหน้ามีหอระฆังคู่สําหรับพระภิกษุใช้ตีระฆังทําวัตรเช้าในช่วงเข้าพรรษาเวลา 04.00 น. และชั้นบนมีลักษณะเป็นเรือนไทย ดัดแปลงจากศาลาการเปรียญทรงไทยไม้สักมาเป็นอาคารห้องสมุด โดยมีวัตถุประสงค์เพื่อเป็นแหล่งการเรียนรู้ เป็นศูนย์กลางสนับสนุนและกระจายโอกาสการเรียนรู้ให้แก่ประชาชนและพระภิกษุให้ได้รับบริการแหล่งรวมสรรพความรู้ในรูปแบบที่หลากหลาย รวมถึงเป็นศูนย์แนะแนวการศึกษาและอาชีพซึ่งเป็นการพัฒนาที่ยั่งยืนและเกิดประโยชน์สุขต่อสังคมในระยะยาว
ในโอกาสอันเป็นมิ่งมงคลนี้ ข้าพระพุทธเจ้า ขอพระราชทานพระราชานุญาตให้ นายคันฉัตร ตันเสถียร ผู้ว่าราชการจังหวัดสมุทรสงคราม เป็นผู้กราบบังคมทูลผู้มีอุปการะคุณเข้ารับพระราชทานของที่ระลึกต่อไป
ด้วยเกล้าด้วยกระหม่อม
สําหรับห้องสมุดประชาชน "เฉลิมราชกุมารี" อําเภอเมืองสมุทรสงคราม จังหวัดสมุทรสงคราม เป็นห้องสมุดที่กระทรวงศึกษาธิการได้รับพระราชทานพระราชานุญาตจากสมเด็จพระเทพรัตนราชสุดาฯ สยามบรมราชกุมารี ให้จัดตั้งขึ้นตามโครงการจัดตั้งห้องสมุดประชาชน "เฉลิมราชกุมารี" เพื่อเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี ในวโรกาสที่ทรงมีพระชนมายุ 3 รอบพระนักษัตร ในปี 2534
โดยสํานักงานส่งเสริมการศึกษานอกระบบและการศึกษาตามอัธยาศัย ได้ประกาศจัดตั้งห้องสมุดประชาชน "เฉลิมราชกุมารี" อําเภอเมืองสมุทรสงคราม จังหวัดสมุทรสงคราม เมื่อวันที่ 11 มีนาคม 2558 ตั้งอยู่บนที่ดินธรณีสงฆ์ของวัดช่องลม ตําบลบ้านปรก อําเภอเมืองสมุทรสงคราม จังหวัดสมุทรสงคราม จํานวนเนื้อที่ 3 งาน
Written byอรพรรณ ฤทธิ์มั่น
Photo Creditยุทธพงศ์ เลือกกลั่นดี
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-ธพว. ตั้งศูนย์ติดตามสินเชื่อ Hotline สายด่วน เคลียร์ คัท ชัดเจน ตอบทุกคำถามคาใจเอสเอ็มอี
วันจันทร์ที่ 4 ธันวาคม 2560
ธพว. ตั้งศูนย์ติดตามสินเชื่อ Hotline สายด่วน เคลียร์ คัท ชัดเจน ตอบทุกคําถามคาใจเอสเอ็มอี
ธพว.ประกาศตั้ง “ศูนย์ติดตามสินเชื่อ เคลียร์ คัท ชัดเจน” Hotline สายด่วน Call center 1357 เพื่อช่วยเหลือผู้ประกอบการ SMEs ตอบได้ทุกปัญหาคาใจพร้อมให้คําปรึกษาทุกด้านครบครันในโครงการสินเชื่อและกองทุนสินเชื่อภาครัฐ เน้นสุจริตโปร่งใสทุกขั้นตอน
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม กล่าวว่า ได้สั่งการให้ธนาคารพัฒนาวิสาหกิจขนาดกลางและขนาดย่อมแห่งประเทศไทย(ธพว. หรือ SME Development Bank) ดําเนินการจัดตั้งศูนย์บริการติดตามการยื่นขอสินเชื่อผ่าน สายด่วน Call Center 1357 เพื่ออํานวยความสะดวกในการปล่อยสินเชื่อและตอบคําถามปัญหาให้กับผู้ประกอบการ SMEs ที่ยื่นขอสินเชื่อธนาคารผ่านโครงการต่างๆ และกองทุนสินเชื่อภาครัฐตามที่ธนาคารได้รับมอบหมายจากรัฐบาลให้ความช่วยเหลือเงินทุนแก่ผู้ประกอบการ SMEs ทั่วประเทศ ประกอบด้วย กองทุนพัฒนาเอสเอ็มอีตามแนวประชารัฐ โดยกระทรวงอุตสาหกรรม วงเงินกองทุน 20,000 ล้านบาท อัตราดอกเบี้ยเพียง 1% กองทุนฟื้นฟู SMEs ของสํานักงานส่งเสริมวิสาหกิจขนาดกลางและขนาดย่อม (สสว) วงเงิน 2,000 ล้านบาท ปลอดดอกเบี้ย และสินเชื่อต่างๆ ของธนาคาร ทั้งนี้เพื่อเข้าถึงปัญหาที่แท้จริงและตอบสนองความต้องการได้ตรงจุด โดยศูนย์ฯแห่งนี้จะตอบคําถามทุกๆ เรื่อง ในการให้บริการสินเชื่อ ทุกคําถามต้องมีคําตอบที่ชัดเจน เพื่อคลายความสงสัยและกังวลใจของผู้ขอสินเชื่อ
นายมงคล ลีลาธรรม กรรมการผู้จัดการ ธพว. กล่าวว่า ตามนโยบายช่วยเหลือผู้ประกอบการ SMEs ธนาคารได้ตั้งศูนย์ติดตามสินเชื่อ “เคลียร์ คัท ชัดเจน” ผ่านสายด่วน 1357 กด 1 สําหรับกองทุนพัฒนาเอสเอ็มอีตามแนวประชารัฐ กด 2 กองทุนฟื้นฟู SMEs ของ สสว. และ กด 3 โครงการสินเชื่อต่างๆ ของธนาคาร โดยระบบพร้อมให้บริการตั้งแต่วันที่ 4 ธันวาคม 2560 นี้ ในเวลาทําการจันทร์-ศุกร์ เวลา 08.00-17.00 น.
“จากการที่ผมลงพื้นที่ ได้รับคําถามจากผู้ประกอบการหลายๆ เรื่องเกี่ยวกับการยื่นขอสินเชื่อ เช่น จะอนุมัติเมื่อไร ยื่นแล้วจะผ่านไหม อนุมัติแล้วจะเบิกได้เมื่อไร ทําไมถึงล่าช้า ติดปัญหาตรงไหน อย่างนี้เป็นต้น ซึ่งคําถามเหล่านี้ ผมทราบดีว่าเป็นปัญหาคาใจของผู้ประกอบการ SMEs มาตลอด ดังนั้นศูนย์ติดตามสินเชื่อ เคลียร์ คัท ชัดเจน จะสามารถตอบคําถามได้ตรงประเด็น ถูกต้อง และรวดเร็ว เบื้องต้นจะมีเจ้าหน้าที่ของธนาคารเป็นผู้ให้บริการข้อมูล และตอบคําถามผู้ประกอบการ เพื่อจะสร้างความเชื่อมั่นเรื่องความสุจริตและโปร่งใสในการทํางานทุกขั้นตอน”นายมงคล กล่าว
ทั้งนี้การจัดตั้งศูนย์ติดตามสินเชื่อดังกล่าว จะช่วยให้ผู้ประกอบการ SMEs ที่ยื่นขอสินเชื่อกับธนาคารคลายความกังวลใจ เพราะทุกคําถามจะต้องเคลียร์ให้ชัดเจน ผู้ประกอบการเองก็จะได้รู้ถึงความคืบหน้าเพื่อแก้ไขให้ถูกต้องและรวดเร็วยิ่งขึ้น ขณะเดียวกันศูนย์ฯ แห่งนี้ ทําหน้าที่ให้คําปรึกษาแนะนําไปพร้อมกันอีกทางหนึ่งด้วย ซึ่งเชื่อได้ว่าธนาคารมีความจริงใจในการให้บริการและยึดมั่นใจความสุจริต โปร่งใส ในการทํางานทุกขั้นตอน
ผู้ประกอบการที่สนใจ สามารถสอบถามข้อมูลได้ที่ ธพว.ทุกสาขาทั่วประเทศ หรือติดต่อ Call Center โทร. 1357 และติดตามข่าวสารของ ธพว. ผ่านช่องทาง facebook.com/SMEDevelopmentBank
ข้อมูลเพิ่มเติมติดต่อ : นางอุบลรัตน์ ค่าแพง ผู้อํานวยการฝ่ายส่งเสริมการตลาด ลูกค้าสัมพันธ์และกิจกรรมเพื่อสังคม โทร. 085-980-7861,02-265-4404
รัฐบาลไทย-ข่าวทำเนียบรัฐบาล-ศธ. ยินดีสานต่อความร่วมมือ กศ.ไทย-อิสราเอล
วันศุกร์ที่ 8 ธันวาคม 2560
ศธ. ยินดีสานต่อความร่วมมือ กศ.ไทย-อิสราเอล
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ให้การต้อนรับและหารือความร่วมมือด้านการศึกษากับนายเมอีร์ ชโลโม (H.E. Mr. Meir Shlomo) เอกอัครราชทูตรัฐอิสราเอลประจําประเทศไทย เมื่อวันพฤหัสบดีที่ 7 ธันวาคม 2560 ณ ห้องประชุม รมว.ศธ.
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ให้การต้อนรับและหารือความร่วมมือด้านการศึกษากับนายเมอีร์ ชโลโม (H.E. Mr. Meir Shlomo) เอกอัครราชทูตรัฐอิสราเอลประจําประเทศไทย เมื่อวันพฤหัสบดีที่ 7 ธันวาคม 2560 ณ ห้องประชุม รมว.ศธ. อาคารราชวัลลภ
นพ.ธีระเกียรติ เจริญเศรษฐศิลป์กล่าวว่า กระทรวงศึกษาธิการมีความยินดีที่ได้ร่วมมือด้านการศึกษาในทุกระดับกับอิสราเอลมาอย่างต่อเนื่อง โดยอิสราเอลเป็นประเทศที่มีประวัติศาสตร์มาอย่างยาวนาน ซึ่งการศึกษาเรียนรู้ประวัติศาสตร์นั้นเป็นเรื่องดี เพราะนอกจากจะทําให้เราได้เรียนรู้วัฒนธรรม หลักปรัชญา และแนวคิดของคนในยุคนั้นแล้ว ยังสามารถนํามาปรับใช้เพื่อให้เกิดประโยชน์ในโลกยุคปัจจุบันได้ด้วย
ในส่วนของเด็กและเยาวชน กระทรวงศึกษาธิการก็ให้ความสําคัญกับการพัฒนาเด็กมาก โดยเฉพาะอย่างยิ่งเรื่อง Growth Mindset และ Mental Health Well-being รวมทั้งมุ่งเน้นการสอนให้เด็กมีความสามารถในการคิดวิเคราะห์ ตลอดจนส่งเสริมการจัดการศึกษาที่ไม่ใช่เพียงแค่เพื่อการมีงานทํา แต่เป็นการศึกษาเพื่อชีวิต (Education for Life) และมุ่งผลิตและพัฒนากําลังคนให้สอดคล้องกับนโยบาย Thailand 4.0
นายเมอีร์ ชโลโมกล่าวว่า อิสราเอลเองก็ให้ความสําคัญกับการศึกษาเช่นกัน เพราะมองว่าการศึกษาคือวิธีการแก้ปัญหาระยะยาวในสถานการณ์โลกปัจจุบัน ซึ่งที่ผ่านมาได้มีความร่วมมือด้านการศึกษากับกระทรวงศึกษาธิการไทยในหลายส่วน อาทิ ด้านอาชีวศึกษา โดยได้รับนักเรียนนักศึกษาอาชีวศึกษาไปฝึกงานในสาขาวิชาต่าง ๆ ที่อิสราเอลกว่า 120 คน, การให้ทุนการศึกษา ภายใต้หลักสูตรฝึกอบรมประจําปี จํานวน 10-20 ทุนต่อปี เป็นต้น ทั้งนี้ อิสราเอลยินดีให้ความร่วมมือด้านการศึกษากับกระทรวงศึกษาธิการ และขอเรียนเชิญรัฐมนตรีว่าการกระทรวงศึกษาธิการเดินทางไปเยือนอิสราเอลในโอกาสต่อไปด้วย
นอกจากนี้ สํานักพิมพ์ในเครือนานมีบุ๊คส์ ได้แปลหนังสือ “สู่ความเป็นอัจฉริยะด้วยการพัฒนาพลังสมอง: Jerome becomes a genius” เป็นภาษาไทย ซึ่งเป็นผลงานของนายเอรัน คัทซ์ แชมป์ความจําและนักพูดด้านการพัฒนาสมองชาวอิสราเอล โดยภายหลังตีพิมพ์หนังสือก็ได้รับความนิยมจากนักอ่านชาวไทยจํานวนมาก ทําให้นายเอรัน คัทซ์ เดินทางมาร่วมกิจกรรมต่าง ๆ กับสํานักพิมพ์ดังกล่าวอยู่บ่อยครั้งด้วย
กลุ่มประชาสัมพันธ์ สํานักงานรัฐมนตรี สรุป/รายงาน